Medaliile de aur au fost obţinute de Omer Cerrahoglu, elev în clasa a XI-a la Colegiul Naţional "Vasile Lucaciu" din Baia Mare, Simona Diaconu, Marius Bocanu, din clasa a X-a şi Andrei-Viorel Bud, din clasa a XI-a, toţi elevi ai Liceului Internaţional de Informatică din Bucureşti.

Paul Andrei Muscă şi Ştefan Spătaru, elevi ai Liceului Internaţional de Informatică din Bucureşti, în clasa a XI-a şi, respectiv, a X-a, au obţinut medalii de argint.

La ediţia din 2013 au participat peste 120 concurenţi din 16 ţări, şase dintre acestea având statut de invitat.

Olimpiada Balcanică de Matematică are statut de concurs regional. Fiecare stat participant, cu excepţia celui organizator, are dreptul să înscrie în concurs o echipă formată din maximum şase elevi din învăţământul liceal, a căror vârstă nu depăşeşte 20 de ani la data desfăşurării competiţiei.